Σομαλιλάνδη

Η Σομαλιλάνδη (σομαλικά: Soomaaliland, αραβικά: جمهورية أرض الصومال, Jumhūrīyat Arḍ aṣ-Ṣūmāl, αγγλικά: Somaliland) είναι ντε φάκτο ανεξάρτητο κράτος με περιορισμένη αναγνώριση, που βρίσκεται στο Κέρας της Αφρικής. Έχει έκταση 134.000 τετραγωνικά χιλιόμετρα και πληθυσμό 4,5 εκατομμύρια κατοίκους. Πρωτεύουσα είναι η Χαργκέισα. Επίσημη γλώσσα είναι η σομαλική, με δευτερεύουσες την αραβική και την αγγλική. Η Δημοκρατία της Σομαλιλάνδης θεωρεί εαυτήν ότι είναι διάδοχη χώρα της Βρετανικής Σομαλιλάνδης, άλλοτε προτεκτοράτου, το οποίο είχε έκταση περίπου 137.600 τετρ. χλμ. που έγινε ανεξάρτητο στις 26 Ιουνίου του 1960 και ενώθηκε με την ιταλική Σομαλιλάνδη πέντε ημέρες αργότερα και δημιούργησε τη Δημοκρατία της Σομαλίας.

Στις 18 Μαΐου του 1991 οι κάτοικοι της Σομαλιλάνδης ανακήρυξαν την ανεξαρτησία από τη Σομαλία. Όμως, δεν αναγνωρίστηκε από καμία άλλη χώρα ή διεθνή οργανισμό πλην Ισραήλ.

Συνορεύει με την Αιθιοπία από τα νότια και τα δυτικά, με το Τζιμπουτί από τα βορειοδυτικά, με τον Κόλπο του Άντεν στα βόρεια και με τις αυτόνομες περιοχές της Μααχίρ και Πούντλαντ στα ανατολικά. Ο έλεγχος επί των ανατολικών συνόρων της Σομαλιλάνδης δεν έχει αποσαφηνιστεί εξαιτίας συρράξεων με το ΠούντλαντPuntland's control over parts of Somaliland . The Somaliland Times. 1η Φεβρουαρίου 2006 (afrol News). και με αυτονομιστικά κινήματα.Formation of Maakhir state to eastern Somaliland .

Το νόμισμα της Σομαλιλάνδης είναι το Σελίνι της Σομαλιλάνδης.

 Ιστορία 
Ορισμένοι κάτοικοι ισχυρίζονται ότι κατάγονται από τους Άραβες, οι οποίοι είχαν φτάσει στην περιοχή πριν από χίλια χρόνια. Έχουν βρεθεί έργα ζωγραφικής σε σπήλια στο Λάας Γκάαλ, τα οποία χρονολογούνται από τη νεολιθική εποχή. Τα σπήλαια αυτά ανακαλύφθηκαν από Γάλλους το 2002.

Το 10ο αιώνα η χώρα ασπάστηκε το Ισλάμ. Την περίοδο 1830-1874 διοικήθηκε από την Οθωμανική Αυτοκρατορία. Το 1940 η Ιταλία εισέβαλε και κατέλαβε τη Σομαλιλάνδη.

Η Βρετανική Σομαλιλάνδη έγινε ανεξάρτητη το 1960 και ακολούθησε η Ιταλική Σομαλιλάνδη. Μαζί, έγιναν ενιαίο κράτος την 1η Ιουλίου 1960 ως Σομαλική Δημοκρατία. Η Σομαλιλάνδη ενώθηκε με τη Σομαλία και διαλύθηκε. 

Έπειτα από την πτώση της δικτατορίας του Σιάντ Μπάρε η Σομαλιλάνδη αυτοανακηρύχθηκε ανεξάρτητη και ιδρύθηκε η δεύτερη Σομαλική Δημοκρατία.

Πρώτος Πρόεδρος της Σομαλιλάνδης ήταν ο Αμπντιραχμάν Αλί Τούουρ και τον διαδέχθηκε ο Μουχάμαντ Χατζί Ιμπραχίμ Εγκάλ, που διορίστηκε το 1993 από τη Μεγάλη Διάσκεψη για την Εθνική Συμφιλίωση της χώρας.Lewis, A Modern History, pp. 282-286 Ο Εγκάλ επαναδιορίστηκε το 1997 και παρέμεινε στην εξουσία μέχρι το θάνατό του, στις 3 Μαΐου 2002. Πρόεδρος ορκίστηκε στη συνέχεια ο αντιπρόεδρος Νταχίρ Ριγιάλε Καχίν και το 2003 έγινε ο πρώτος εκλεγμένος Πρόεδρος της Σομαλιλάνδης με ελεύθερες και δίκαιες εκλογές.
Από το 2001 Αντιπρόεδρος είναι ο Αχμέτ Γιουσούφ Γιασίν.

Ο πόλεμος στη Σομαλία από το 2006 ως σήμερα δεν έχει επηρεάσει ως τώρα τη χώρα. 

Στις 29 Οκτωβρίου 2008 η Χαργκέισα, πρωτεύουσα της Σομαλιλάνδης συγκλονίστηκε από τις βομβιστικές επιθέσεις αυτοκτονίας, που έγιναν συντονισμένα από πέντε καμικάζι, στη Χαργκέισα και στο Μποσάσο της Πουντλάνδης. Τουλάχιστον 30 άνθρωποι σκοτώθηκαν και 80 τραυματίστηκαν στις επιθέσεις αυτές..

 Προεδρικές εκλογές 
 2017 

Στις εκλογές που διεξήχθησαν στις 13 Νοεμβρίου 2017, πρόεδρος εξελέγη ο Μιούζ Μπίχι Αμπντί, με ποσοστό 55% των ψήφων. 
2010 
Στις 26 Ιουνίου 2010 διεξήχθησαν προεδρικές εκλογές. Την 50ή επέτειο από την ανεξαρτησία της Σομαλίας από την Ιταλία (1η Ιουλίου 2010) η Εθνική Εκλογική Επιτροπή της Σομαλιλάνδης ανακοίνωσε ότι ο Αχμέτ Μ. Μαχαμούντ Σιλάνγιο είχε κερδίσει τις εκλογές με ποσοστό 49,94 % των ψήφων. Ο έως τότε πρόεδρος, Νταχίρ Ριγιάλε Καχίν, είχε λάβει 33%. Σε διαφιλονικούμενη περιοχή μεταξύ Σομαλιλάνδης και Πουντλάνδης σκοτώθηκαν 4 άτομα σε εκλογικό κέντρο, στο μοναδικό τέτοιο επεισόδιο που αναφέρθηκε. Οι διεθνείς παρατηρητές ανέφεραν ελάχιστες παρατυπίες. Ο Σιλάνγιο ορκίστηκε πρόεδρος στις 26 Ιουλίου 2010.

+ Πρόεδρος της Σομαλιλάνδης, 26 Ιουνίου 2010ΥποψήφιοςΣυνυποψήφιος (για αντιπρόεδρος)ΚόμμαΨήφοι%Αχμέτ Μ. Μαχαμούντ ΣιλάνγιοΑμπντιραμάν ΣεϊλισίΚόμμα για την Ειρήνη, την Ενότητα και την Ανάπτυξη (KULMIYE)266.90649,59Νταχίρ Ριγιάλε ΚαχίνΑχμέντ Γιουσούφ ΓιασίνΕνωτικό Δημοκρατικό Κόμμα του Λαού (UDUB)178.88133,23Φεϊζάλ Καλί ΓουαράμπεΜοχάμαντ ΡασίντΓια τη Δικαιοσύνη και την Ανάπτυξη (UCID)92.45917,18Έγκυρα ψηφοδέλτια538.246100,00Άκυρα ψηφοδέλτιαδεν ανακοινώθηκανΣύνολο538.246100,00Εκλογικό σώμα και συμμετοχή1.069.91450,31Πηγή: Somalilandpress Εθνική Εκλογική Επιτροπή της Σομαλιλάνδης (αρχείο PDF)

 Βουλευτικές εκλογές 
 2021 

Διεθνείς σχέσεις
Η Σομαλιλάνδη έχει πολιτικές επαφές με τη γειτονική Αιθιοπία και το Τζιμπουτί, όπως και με το Βέλγιο, τη Γαλλία, την Γκάνα τη Ρωσία,, τη Νότια Αφρική, τη Σουηδία, το Ηνωμένο Βασίλειο και τις Ηνωμένες Πολιτείες.

Στις 26 Δεκεμβρίου 2025 το Ισραήλ έγινε η πρώτη χώρα που αναγνώρισε τη Σομαλιλάνδη ως ανεξάρτητο και κυρίαρχο κράτος, όπως ανακοίνωσε ο πρωθυπουργός του, Μπενιαμίν Νετανιάχου.

 Παραπομπές 

 Πηγές 

 Wales Strikes Out On Its Own In Its Recognition of Somaliland 

 Εξωτερικοί σύνδεσμοι 

 Επίσημος ιστότοπος της Σομαλιλάνδης 
 Ιστότοπος με ειδήσεις (μερικά αγγλικά)
 Somaliland Times  Στα αγγλικά.
 Προφίλ στο BBC
 Άρθρο για την αναγνώριση


Κατηγορία:Σομαλία
Κατηγορία:Πρώην βρετανικά προτεκτοράτα
Κατηγορία:Μη αναγνωρισμένα ή σε μεγάλο βαθμό μη αναγνωρισμένα κράτη
Κατηγορία:Αμφισβητούμενες περιοχές